МИНИСТЕРСТВО НА ОКОЛНАТА СРЕДА И ВОДИТЕ

НАРЕДБА №.....
от ........... г.
за
реда и образците, по които се предоставя информация за дейностите по отпадъците, както и реда за водене на публични регистри 

Г л а в а   п ъ р в а
ОБЩИ ПОЛОЖЕНИЯ
Чл. 1. С тази наредба се определят:
1.	редът и образците за водене на отчетност за дейностите по отпадъците;
2.	редът и образците за предоставяне на информация за дейностите по отпадъците;
3.	редът за предоставяне на информация от лицата, които пускат на пазара продукти, след употребата на които се образуват масово разпространени отпадъци;
4.	редът за водене на публичните регистри по чл. 45, ал. 1 от Закона за управление на отпадъците (ЗУО);
5.	изграждането и поддържането на информационна система за отпадъци.
Чл. 2. Целта на тази наредба е: 
1.	получаване на пълна и достоверна информация, за дейностите по отпадъците, чрез определяне на реда за водене на отчетност и за предоставяне на информация по съответните образци от лицата по чл. 44 ЗУО;
2.	получаване на пълна и достоверна информация, за пуснатите на пазара продукти след употребата на които се образуват масово разпространени отпадъци по наредбите съгласно чл. 13, ал. 1 ЗУО.
Чл. 3. Информацията по чл. 2 се събира чрез: 
1.	документите относно отчета, определени с тази наредба;
2.	документите, изискващи се съгласно:
		а) наредбите по чл. 13, ал. 1 ЗУО от лицата, пускащи на пазара продукти, след употребата на които се образуват масово разпространени отпадъци;
		б) наредбата по чл. 43, ал. 4 ЗУО;
		в) наредбата по чл. 43, ал. 5 ЗУО.
Чл. 4. Задължени лица по тази наредба са :
1.	лицата, чиято дейност е свързана с образуване на производствени и/или опасни отпадъци, с изключение на отпадъците образувани от домакинства;
2.	лицата, чиято дейност е свързана със събиране и транспортиране и/или третиране на производствени и/или опасни отпадъци;
3.	лицата, извършващи дейности по събиране и транспортиране и/или третиране на битови и/или строителни отпадъци;
4.	лицата, извършващи дейности по събиране и транспортиране и/или третиране на масово разпространени отпадъци;
5.	лицата, които пускат на пазара продукти, след употребата на които се образуват масово разпространени отпадъци;
6.	организациите по оползотворяване и лицата с индивидуално изпълнение на задълженията си по наредбите съгласно чл. 13, ал. 1 ЗУО;
7.	регионални сдружения за управление на отпадъци;
8.	лицата, извършващи дейности като търговец и/или брокер на отпадъци.
Чл. 5. (1) Документи за водене на отчетност и предоставяне на информация за дейностите по отпадъци са:
1.	отчетни книги по чл. 44, ал. 1 ЗУО;
2.	годишни отчети по чл. 44, ал. 6 ЗУО;
3.	идентификационен документ по чл. 29, ал. 5 ЗУО.
(2) Документи за регистриране в публичните регистри са регистрационни образци. 
(3) Документи за регистриране в информационната система за водене на отчетност и предоставяне на информация са регистрационни форми.
Чл. 6. (1) Задължените лица по тази наредба представят едновременно с годишните отчети и декларация за тяхната истинност, точност и автентичност.
(2) Задължените лица по тази наредба, водещи отчетни книги представят два пъти годишно декларация за истинност, точност и автентичност на данните в тях.

Г л а в а   в т о р а
РЕД И ОБРАЗЦИ ЗА ВОДЕНЕ НА ОТЧЕТНОСТ И ПРЕДОСТАВЯНЕ 
НА ИНФОРМАЦИЯ ЗА ОТПАДЪЦИ

Раздел I
Ред и образци за водене на отчетните книги 

Чл. 7. Отчетните книги се водят от:
1. лицата, чиято дейност е свързана с образуване на производствени и/или опасни отпадъци по образец съгласно приложение № 1;
2. лицата, извършващи дейности по събиране и транспортиране на отпадъци по образец съгласно приложение № 2;
3. лицата, извършващи дейности по съхраняване, оползотворяване с код R13 по смисъла на приложение № 2 към §1, т. 13 от допълнителните разпоредби (ДР)  на ЗУО и/или обезвреждане с код D15 по смисъла на приложение № 1 към §1, т. 11 от ДР на ЗУО на отпадъци по образец съгласно приложение № 2; 
4. лицата, извършващи дейности по депониране на отпадъци по образец съгласно приложение № 3;
5. лицата, извършващи дейности по оползотворяване и/или обезвреждане на отпадъците, с изключение на дейностите по т. 4, по образец съгласно приложение № 4;
6. търговците и брокерите на отпадъци  по образец съгласно приложение № 5, с изключение на лицата, притежаващи документ по чл. 35 ЗУО, и водят отчетни книги, съгласно разрешените дейности в разрешителния и/или регистрационния документ за дадения код на отпадък;
7. лицата, чиято дейност е свързана със съхраняване, събиране и третиране на отпадъци от черни и цветни метали (ОЧЦМ) по образец съгласно приложение № 6.
Чл. 8. (1) Отчетните книги по чл. 7, т. 1, 3 и 7 се водят за всяка площадка по кодове, като за всеки код отпадък се води отделна отчетна книга.
(2) Отчетните книги по чл. 7 т. 4 и 5 се водят за всяко съоръжение/ инсталация, на което се третират отпадъци.
(3) Отчетните книги по чл. 7, т. 2 и 6 се водят за цялостната дейност.
(4) В случай на образуване на отпадъци от дейността на съоръжение/инсталация за третиране на отпадъци се попълва само отчетна книга по чл. 7, т. 5 за тези отпадъци.
(5) Лицата извършващи третиране на излезли от употреба моторни превозни средства (ИУМПС), едновременно с отчетната книга по чл. 7, т. 5 попълват и образец съгласно приложение № 7 по реда и сроковете  на чл. 10, ал. 2.
Чл. 9. (1) Лицата по чл. 7 са длъжни да поискат заверяване на отчетната книга при започване на дейността, както и при завеждането на нова отчетната книга, в случай, че е попълнена изцяло водената до момента.
(2) Отчетните книги по чл. 7, т.2 - 7 се заверяват от:
1.	компетентният орган издал разрешението или регистрационния документ;
2.	директорът на РИОСВ, на чиято територия се извършва дейността - за лица притежаващи комплексно разрешително;
3.	директорът на РИОСВ, на чиято територия е седалището - за търговци и брокери на отпадъци;
4.	директорът на РИОСВ София - за чуждестранни лица.
(3) Отчетните книги по чл. 7, т.1 се заверяват от РИОСВ на чиято територия се намира площадката.
(4) Заверката се извършва от компетентния орган по чл.2, като заверката съдържа най малко подпис на директора на съответната РИОСВ, дата на заверката и печат.
(5) Липсата на заверка при воденето на отчетните книги се счита за водене на невярна отчетност.
(6) При водене на отчетната книга в информационната система заверката се извършва по електронен път.
Чл. 10. (1) Отчетните книги по чл. 7 т. 1 се попълват за всеки календарен месец до 5 дни след изтичането му. 
(2) Отчетните книги по чл. 7, т. 2 - 7 се попълват като всяка дейност се отразява по дати.
	(3) Лицата, извършващи дейности с ОЧЦМ попълват отчетните книги по  чл. 7 т. 7 непосредствено след извършване на сделката и приемане или предаване на ОЧЦМ за последващо третиране. 
(4) В случай, че през календарен месец не са извършвани дейности с отпадъци, респективно с конкретен отпадък това също се отразява в отчетната книга, като се записва на един ред „не е извършвана дейност с отпадъци за месец ...“ и се посочва месеца.
Чл. 11. (1) Отчетните книги по чл. 7 се водят на хартиен носител или по електронен път в информационната система, поддържана от Изпълнителна агенция по околна среда (ИАОС) при наличие на квалифициран електронен подпис по смисъла на чл. 13, ал. 3 от Закона за електронния документ и електронния подпис.
(2) Отчетните книги по чл. 7 се водят по електронен път след изрично заявление на задължените лица до изпълнителния директор на ИАОС. 
(3) Отчетните книги по чл. 7 не могат да се водят едновременно на хартиен носител и по електронен път.
(4) Отчетните книги по чл. 7, които се водят на хартиен носител задължително съдържат трите имена, подпис и длъжност на лице с представителна власт, съгласно търговския регистър, както и печат на дружеството.
Чл. 12. (1) В случаите на превоз на опасни отпадъци товародателят изготвя идентификационен документ по образец съгласно приложение № 8.
(2) Идентификационен документ по ал. 1 се води по електронен път след изрично заявление на задължените лица до изпълнителния директор на ИАОС. 
(3) Идентификационен документ по ал. 1 се попълва на хартиен носител или по електронен път в информационната система, поддържана от ИАОС при наличие на квалифициран електронен подпис по смисъла на чл. 13, ал. 3 от Закона за електронния документ и електронния подпис (ЗЕДЕП) от товародателя, превозвача и товарополучателя, в случаите, когато:
1.	се променя притежателят на отпадъка и се извършва транспортиране между две площадки;
2.	две от лицата - товародател, превозвач или товарополучател – съвпадат;
3.	не се променя притежателя, но отпадъкът се транспортира по републиканската пътна мрежа между две площадки.
(4) Идентификационен документ се попълва за всеки отпадък последователно от товародателя, превозвача и товарополучателя.
(5) Идентификационния документ не може да се води едновременно на хартиен носител и по електронен път.
(6) Идентификационния документ, които се води на хартиен носител задължително съдържат трите имена, подпис и длъжност на лице с представителна власт, съгласно търговския регистър, както и печат на дружеството.

Раздел II
Ред и образци за изготвяне и предоставяне на годишните отчети по отпадъци

Чл. 13. Лицата, чиято дейност е свързана с образуване на производствени и/или опасни отпадъци  предоставят годишен отчет по образец съгласно приложение № 9.
Чл. 14. Лицата, извършващи дейности по събиране и транспортиране предоставят годишен отчет за:
1.	производствени и/или опасни отпадъци по образец съгласно приложение № 10;
2.	битови и/или строителни отпадъци по образец съгласно приложение № 11.
Чл. 15. (1) Лицата, извършващи дейности по съхраняване, оползотворяване с код R13 по смисъла на приложение № 2 към §1, т. 13 от ДР на ЗУО и/или обезвреждане с код D15 по смисъла на приложение № 1 към §1, т. 11 от ДР на ЗУО, за производствени или опасни отпадъци, предоставят годишен отчет по образец съгласно приложение № 12.
(2) Лицата, извършващи дейност по съхраняване, оползотворяване с код R13 по смисъла на приложение № 2 към §1, т. 13 от ДР на ЗУО и/или обезвреждане с код D15 по смисъла на приложение № 1 към §1, т. 11 от ДР на ЗУО на масово разпространени отпадъци, предоставят  годишен отчет за:
1.	негодни за употреба батерии и акумулатори (НУБА) по образец съгласно приложение № 13;
2.	излязло от употреба електрическо и електронно оборудване (ИУЕЕО)  по образец съгласно приложение № 14;
3.	излезли от употреба моторни превозни средства(ИУМПС) по образец съгласно приложение № 15;
4.	Отработени масла по образец съгласно приложение № 16.
(3) Лицата по ал. 2 не попълват годишен отчет по ал. 1.
(4) Лицата извършващи съхраняване, събиране и транспорт на отпадъци от черни и цветни метали предоставят годишен отчет по образец съгласно приложение № 17.
(5) Лицата, извършващи дейности с ОЧЦМ предоставят годишен отчет по приложение № 18.
Чл. 16. (1) Лицата, извършващи дейност по оползотворяване в т.ч. рециклиране и/или обезвреждане, включително подготовка преди оползотворяване или обезвреждане на производствени и /или опасни отпадъци (с изключение на депониране) предоставят годишен отчет по образец  съгласно приложение № 18.
(2) В случай на образуване на отпадъци от дейността на инсталация за третиране на отпадъци се предоставя само годишен отчет по образец съгласно приложение № 18. 
(3) Лицата, извършващи дейност по оползотворяване в т.ч. рециклиране и/или обезвреждане на отпадъци от опаковки предоставят годишен отчет за:
1.	стъклени опаковки по образец съгласно приложение № 19а;
2.	хартиени и картонени опаковки по образец съгласно приложение № 19б;
3.	пластмасови опаковки по образец съгласно приложение № 19в;
4.	метални опаковки по образец съгласно приложение № 19г;
5.	дървени опаковки по образец съгласно приложение № 19д;
6.	композитни или други опаковъчни материали по образец съгласно приложение № 19е.
(4) Лицата, извършващи дейност по подготовка преди оползотворяване или обезвреждане на отпадъци от опаковки предоставят годишен отчет по образец съгласно приложение № 20.
(5) Лицата, извършващи дейности с утайки от пречиствателни станции на отпадъчни води предоставят годишен отчет по образец съгласно приложение № 21.
(6) Лицата по ал. 3, 4 и 5 не попълват годишен отчет по ал. 1
Чл. 17. (1) Лицата, извършващи дейност по оползотворяване в т.ч. рециклиране и/или обезвреждане, включително подготовка преди оползотворяване или обезвреждане на масово разпространени отпадъци (с изключение на депониране), предоставят годишен отчет за:
1.	НУБА по приложение IV, V или VI от Регламент (ЕС) № 493/2012 г. на Комисията за определяне, в съответствие с Директива 2006/66/ЕО на Европейския парламент и на Съвета, на подробни правила за изчисляване на ефективността на рециклирането на процесите на рециклиране на отпадъчни батерии и акумулатори (ОВ, 151/12.6.2012 г.), наричан по-нататък „Регламент (ЕС) № 493/2012 г., в зависимост от химичния състав на НУБА;
2.	ИУЕЕО по образец съгласно приложение № 22;
3.	ИУМПС по образец съгласно приложение № 23;
4.	Отработени масла по образец съгласно приложение № 24;
5.	излезли от употреба гуми (ИУГ) по образец съгласно приложение № 25;
(2) Лицата по ал. 1 не попълват годишен отчет по чл. 16, ал. 1.
(3) Лицата, предоставящи отчет по ал. 1, т. 1, предоставят и информация, по образец съгласно приложение № 26, за лицата, от името и за сметка на които са рециклирани НУБА за изпълнение на целите, в това число и за количеството рециклирани НУБА.
(4) Приложенията по ал. 1, т. 1 се попълват при спазване изискванията на Регламент (ЕС) № 493/2012 г.
Чл. 18. Лицата, извършващи дейност по третиране на отпадъци с произход от бита (с изключение на депониране) предоставят годишен отчет по образец съгласно приложени № 27.
Чл.19. (1) Лицата, които извършват дейности по подготовка за оползотворяване и/или рециклиране на строителни отпадъци предоставят годишен отчет по образец съгласно приложение № 28.
	(2) Лицата, които влагат продукти от оползотворени строителни отпадъци предоставят годишен отчет по образец съгласно приложение № 29.
	(3) Лицата, които извършват оползотворяване на строителни отпадъци в обратни насипи предоставят годишен отчет по образец  съгласно № 30.
Чл. 20. (1) Лицата, чиято дейност е свързана с депониране на отпадъци предоставят годишен отчет по образец съгласно приложение № 31.
(2) Регионалните сдружения за управление на отпадъците предоставят годишен отчет по образец съгласно приложение № 32.
(3) Лицата, чиято дейност е свързана с компостиране, анаеробно разграждане и механично-биологично третиране на биоотпадъци предоставят годишен отчет по образец съгласно приложение № 32а.
(4) Лицата по ал 3 не попълват годишен отчет по чл. 18. 
Чл. 21. (1) Лицата, извършващи дейности като търговец по §1 т. 45 от ДР на ЗУО и/или брокер по §1 т. 5 от ДР на ЗУО предоставят годишен отчет по образец съгласно приложение № 33.
(2) Лицата по ал.1, притежаващи документ по чл. 35 ЗУО предоставят само годишни отчети за разрешените дейности от разрешителния и/или регистрационния документ, който притежават за съответния код на отпадък. 
Чл. 22. (1) Лицата, извършващи дейности по Регламент 1013/2006 относно превози на отпадъци в качеството си на нотификатори, получатели на отпадъци или съоръжения за оползотворяване изготвят и подават годишен отчет по образец съгласно приложение № 34.
(2) Лицата, извършващи дейности по Регламент 1013/2006 (ЕО) в качеството си на лица, които уреждат превози/износ на отпадъци от България, когато не се изисква нотификация, изготвят и подават годишна справка-декларация по образец съгласно приложение № 35.
Чл. 23. (1) Годишни отчети по чл. 13-22 се предоставят ежегодно до 10 март за предходната календарна година на хартиен носител или по електронен път в информационната система, поддържана от ИАОС при наличие на квалифициран електронен подпис по смисъла на чл. 13, ал. 3 от ЗЕДЕП. 
(2) Годишните отчети се водят по електронен път след изрично заявление на задължените лица до изпълнителния директор на ИАОС. 
(3) Годишните отчети не могат да се предоставят едновременно на хартиен носител и по електронен път.
(4) Годишните отчети които се предоставят на хартиен носител задължително съдържат трите имена, подпис и длъжност на лице с представителна власт, съгласно търговския регистър, както и печат на дружеството.
(5) Годишните отчети се изготвят и в случай, че през отчетния период не са извършвани дейности с отпадъци.
(6) В случай на необходимост от коригиране на информацията от годишните отчети по ал. 1 се предоставя коригиран годишен отчет в срок до 31 март на годината, следваща отчетната година.
(7) След изтичане на срокът по ал.6 лицата не могат да извършват промяна на предоставените данни.

Г л а в а   т р е т а
РЕД ЗА ВОДЕНЕ НА ПУБЛИЧНИТЕ РЕГИСТРИ 

	Чл. 24. (1) Изпълнителният директор на ИАОС или оправомощено от него длъжностно лице води публични регистри на:
1.	лицата, които пускат на пазара:
а) батерии и акумулатори, включително вградени в уреди и моторни превозни средства;
б) електрическо и електронно оборудване (ЕЕО);
в) минерални или синтетични масла;
г) гуми;
д) полимерни торбички.
2.	разрешенията по чл. 67 ЗУО, в т.ч. на тези от тях с прекратено действие и регистрационните документи по чл. 78 ЗУО, в т.ч. на тези от тях с прекратено действие;
3.	площадки за дейности с ОЧЦМ, ИУЕЕО, ИУМПС и НУБА;
4.	лицата, извършващи дейности като търговец и/или като брокер на отпадъци.
	(2) Изпълнителният директор на ИАОС или оправомощено от него длъжностно лице води публични регистри по чл. 145, т. 6 от Закона за опазване на околната среда(ЗООС) на:
1.	депа за съхранение на отпадъци
2.	инсталации за оползотворяване/обезвреждане на отпадъци
	(3) Изпълнителният директор на ИАОС или оправомощено от него длъжностно лице води регистрите по чл. 95, ал. 3 ЗУО.
	Чл. 25. (1) За вписването в регистрите по чл. 24, ал. 1, т. 1 и т. 4 лицата предоставят регистрационни образци в информационната система, поддържана от ИАОС, както следва за:
1.	батерии и акумулатори, включително вградени в уреди и моторни превозни средства по образец съгласно приложение № 36;
2.	електрическо и електронно оборудване по образец съгласно приложение № 37;
3.	минерални или синтетични масла по образец съгласно приложение № 38;
4.	гуми по образец съгласно приложение № 39;
5.	полимерни торбички по образец съгласно приложение № 40;
6.	търговец и/или брокер на отпадъци по образец съгласно приложение № 41.
	(2) За вписване в регистъра по ал. 1, т. 6 към заявлението се предоставя и документ за платена такса по реда на Тарифата за таксите, които се събират в системата на Министерството на околната среда и водите.
Чл. 26. (1) За вписване в регистрите по чл. 24, ал. 1, т. 1 задължените лица в едномесечен срок от започване на дейността си попълват и предоставят по електронен път на интернет страницата на ИАОС съответния регистрационен образец по чл. 25, ал. 1, т. 1-5.
(2) При промяна на някои от данните представени с информацията по чл. 25, ал. 1, т. 1-5 лицата са длъжни в едномесечен срок от настъпване на промяната да уведомят изпълнителния директор на ИАОС, предоставяйки актуализиран регистрационен образец.
(3) Когато лицата по чл. 24, ал. 1, т. 1 престанат да извършват съответна дейност  са длъжни в едномесечен срок да се отпишат от съответния регистър, като уведомят за това изпълнителния директор на ИАОС, предоставяйки актуализиран регистрационен образец.
(4) В 10-дневен срок от получаване на информацията по ал. 1 изпълнителният директор на ИАОС предоставя по подходящ начин на заявителя регистрационен номер.
(5) В 10-дневен срок от получаване на информацията по ал. 2 и 3 изпълнителният директор на ИАОС отразява промените.
(6) Всяка промяна в данните вписани в регистрите, подлежи на отбелязване, в т.ч. отписването като се извършва по начин, който не засяга целостта на информацията за вписаните вече данни. 
(7) В случаите по ал. 6 в регистрите се вписва основанието и датата на извършеното действие.
Чл. 27. (1) За вписване в регистъра по чл. 24 ал. 1, т. 4 задължените лица в едномесечен срок от започване на дейността си попълват и предоставят по електронен път на интернет страницата на ИАОС регистрационен образец по чл. 25, ал. 1, т. 6 и документ съгласно чл. 25, ал. 2.
(2) Ал. 1 не се прилага за лицата притежаващи документ по чл. 35 ЗУО.
(3) При нередности в предоставените данни за вписване в регистъра по чл. 24, ал. 1, т. 4 изпълнителният директор на ИАОС в 15-дневен срок уведомява писмено лицето за това и определя срок за отстраняването им.
(4) В 15-дневен срок от предоставяне на заявлението за вписване в регистъра по чл. 24, ал. 1, т. 4 или от отстраняване на нередностите по ал. 3, изпълнителният директор на ИАОС вписва лицето в регистъра.
(5) Изпълнителният директор на ИАОС отказва вписване в регистъра по чл. 24, ал. 1, т. 4 съгласно условията на чл. 106 ЗУО.
(6) При промяна на някои от данните, предоставени с информацията по чл. 25, ал. 1, т. 6, лицата са длъжни в 7-дневен срок от настъпване на промяната да уведомят изпълнителният директор на ИАОС, предоставяйки актуализиран регистрационен образец и документ по чл. 25, ал. 2 по електронен път. 
(7) Когато лицата по чл. 24, ал. 1, т. 4 престанат да извършват съответна дейност са длъжни в едномесечен срок да се отпишат от съответния регистър, като уведомят за това изпълнителният директор на ИАОС, предоставяйки актуализиран регистрационен образец по електронен път.
(8) Изпълнителният директор на ИАОС прекратява регистрацията на вписан в регистъра по чл. 24, ал. 1, т. 4 търговец или брокер съгласно условията на чл. 107 ЗУО.
(9) В 15-дневен срок от получаване на информацията по ал. 6 и ал. 7 изпълнителният директор на ИАОС отразява промените.
	Чл. 28. (1) Директорът на РИОСВ предоставя на изпълнителния директор на ИАОС издадените и влезли в сила, в т.ч. и с прекратено действие, през предходния месец разрешения по чл. 67 ЗУО и регистрационни документи по чл. 78 ЗУО и списък на документите по образец съгласно приложение № 42.
	 (2) Директорът на РИОСВ предоставя на изпълнителния директор на ИАОС информация за въведените в експлоатация депа и инсталации и такива с прекратена дейност през предходния месец по образец съгласно:
1.	приложение № 43 – за депа;
2.	приложение № 44 – за инсталации за третиране на отпадъци различни от депа.
(3) Информацията по ал.1 и ал. 2 се изпраща по електронен път в срок до 5-о число на текущия месец.
(4) В случай, че през един календарен месец няма издадени и влезли в сила, в т.ч. и с прекратено действие през предходния месец, разрешения по чл. 67 ЗУО и регистрационни документи по чл. 78 ЗУО, както и няма въведени в експлоатация депа и инсталации и такива с прекратена дейност се изпраща информация съгласно сроковете на ал.3.
	(5) В 20-дневен срок от получаване на приложенията по ал. 1 и ал.2 изпълнителният директор на ИАОС актуализира публичните регистри по чл. 24, ал.1, т.2 и ал. 2.
	Чл. 29. (1) Публичните регистри по чл. 24-28 се поддържат в електронен вид.
	(2) На обществен достъп се предоставят данните от чл. 45, ал. 2-6 ЗУО, публикувани на интернет страницата на ИАОС.
Г л а в а   ч е т в ъ р т а 
ИНФОРМАЦИОННА СИСТЕМА
Чл. 30. Информационната система поддържана от ИАОС при наличие на квалифициран електронен подпис по смисъла на чл. 13, ал. 3 от Закона за електронния документ и електронния подпис се изгражда с цел:
1.	регистриране на задължените лица съгласно наредбите по чл. 13, ал. 1 ЗУО и настоящата наредба
2.	водене на отчетност съгласно разпоредбите на настоящата наредба
3.	предоставяне на информация съгласно:
а) наредбите по чл. 13, ал. 1 ЗУО;
б) наредбите по чл. 43, ал. 4 и ал. 5 ЗУО;
в) настоящата наредба.
	Чл. 31. Регистрирането в публичните регистри, воденето на отчетност и подаването на информация в информационната система се извършва съгласно реда, сроковете и образците определени с настоящата наредба и наредбите по чл. 13, ал. 1 ЗУО и по чл. 43, ал. 4 и ал. 5 ЗУО.
Чл. 32. (1) Лицата, задължени да се регистрират в регистрите по чл. 24, ал. 1, т. 1 и т. 4 попълват и предоставят регистрационни образци, по електронен път, на интернет страницата на ИАОС.
(2) За приемане или отказ на заявката за регистрация информационната система визуализира съобщение на лицето подало заявлението, което се изпраща и по електронна поща, на адреса посочен в регистрационния образец или регистрационната форма. При отказ в съобщението се посочват и причините за това. 
(3) В 15-дневен срок от получаване на заявка за регистрацията информационната система, от търговци и/или брокери на отпадъци, изпълнителният директор на ИАОС извършва регистрацията.
(4) В 10-дневен срок от получаване на заявка за регистрацията в информационната система от задължените лица, с изключение на лицата по ал.3, изпълнителният директор на ИАОС извършва регистрацията.
(5) В случай на необходимост от корекция на заявените в регистрационния образец или регистрационната форма данни на лицето се изпраща съобщение по електронна поща, на адреса посочен в регистрационния образец или регистрационната форма. 
(6) В 10-дневен срок от получаване на съобщението лицето е длъжно да коригира информацията  за да приключи регистрацията. При неспазване на срока процесът на регистрация се прекратява и заявката се счита за неподадена.
(7) След потвърждаване на регистрацията лицето получава потребителско име и парола по електронна поща, на адреса посочен в регистрационния образец или регистрационната форма.
(8) При успешно регистриране на лицата по ал. 1 информационната система генерира уникален регистрационен номер.
(9) При промяна на данните, вписани в регистрационния образец на търговци и/или брокери на отпадъци, лицето е длъжно в 7-дневен срок да отрази настъпилите промени, чрез редактиране на данните в информационната система.
(10) При промяна на данните, вписани в регистрационния образец или регистрационната форма, с изключение на лицата по ал.9, лицето е длъжно в едномесечен срок да отрази настъпилите промени, чрез редактиране на данните в информационната система.
(11) Регистрацията в информационната система се прекратява при следните случаи:
1.	по искане на регистрираните лица или при прекратяване на дейността, за която се изисква регистрация в регистрите по чл. 24, ал. 1, т. 1 и т. 4;
2.	по искане на регистрираните лица, водещи отчетност и предоставящи информация за дейностите по отпадъците, в едномесечен срок от прекратяване на дейността им.
Чл. 33. Информационната система протоколира чрез системни записи датата и часа извършването на следните действия:
1.	регистрация
2.	промени в регистрацията 
3.	заверяване на отчетни книги
4.	хронология на воденето на отчетните книги
5.	генериране на отчети
6.	промяна статуса на отчетите – в процес на попълване; подаден за одобрение; върнат за корекция; одобрен.
Чл. 34. (1) При попълване и предоставяне на отчетите се извършва автоматична верификация на предоставените данни от информационната система. 
(2) В случаите, когато отчетът не отговаря на верификационните правила, не може да бъде предоставен до отстраняване на грешките.
(3) След преминаване на отчета през верификация на лицето се визуализира съобщение, което се изпраща и по електронна поща на адреса посочен в регистрационния образец или регистрационната форма, за потвърждение за успешно предоставяне на отчета.
(4) След успешно предоставяне на отчета, лицата не могат да извършват промяна на предоставените данни.
	
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1.	„Водене на отчетност“ е попълване на отчетни книги, идентификационни документи и отчети определени с тази наредба.
2.	„Информационна система“ е съвкупност от системен и приложен софтуер, хардуер, мрежи и комуникации, използвани за регистриране, събиране, обработка, натрупване, съхранение, търсене и използване на информацията от документите по чл. 3, осигуряващи изпълнение на изискванията на Закона за електронния документ и електронния подпис
3.	“Товародател”
4.	“Товародател” е едноличен търговец или юридическото лице, предаващо отпадъци за транспортиране.
5.	“Превозвач” е едноличен търговец или юридическото лице, извършващо транспортиране на отпадъци между площадките на товародателя и товарополучателя. 
6.	“Товарополучател” е едноличен търговец или юридическото лице, приело отпадъци за третиране. 
7.	“Отчети” са годишните отчети съгласно чл. 44, ал. 6 ЗУО и информация за продуктите след употребата на които се образуват масово разпространени отпадъци съгласно наредбите по чл.13, ал.1 ЗУО.
8.	“Отчетна книга” е документ за водене на отчетност, в които се записва в хронологичен ред информация за количеството, естеството и произхода на отпадъците, както и други данни определени с тази наредба.

ПРЕХОДНИ И ЗАКЛЮЧИТЕЛНИ РАЗПОРЕДБИ
§ 2. Наредбата се издава на основание чл. 48, ал. 1 ЗУО.
§ 3. Указания по прилагане на наредбата дава изпълнителният директор на ИАОС.
§ 4. Наредбата отменя Наредба № 9 от 28 септември 2004 г. за реда и образците, по които се предоставя информация за дейностите по отпадъците, както и реда за водене на публичния регистър на издадените разрешения, регистрационни документи и на закритите обекти и дейности (ДВ, бр. 95 от 2004 г.) считано от 1 януари 2013 г.
§ 5. Формите за регистриране по чл. 25 се предоставят в ИАОС на хартиен и електронен носител до изграждането на информационната система за представянето им по електронен път.
§ 6. Документите за водене на отчетност и предоставяне на информация по настоящата наредба се водят и предоставят в ИАОС единствено на хартиен носител до изграждането на информационната система, отговаряща на изискванията на Закона за електронния документ и електронния подпис.
	§ 7. До изграждане на информационната система отчетните книги се прошнуроват, заверяват, като страниците им се номерират и се съхраняват на площадката, на която се извършват дейности по отпадъци.
	§ 8. (1) До изграждането на информационната система идентификационния документ се попълва на хартиен носител. 	
(2) Идентификационният документ се попълва за всеки отпадък в шест еднакви екземпляра.
(3) Екземплярите с номера 1, 2 и 3 се съхраняват съответно от товародателя, превозвача и товарополучателя.
(4) В петнадесетдневен срок след получаване на товара товарополучателят изпраща екземпляр № 4 на РИОСВ, на чиято територия се намира товародателят, екземпляр № 5 на  РИОСВ, на чиято територия се намира товарополучателят, и екземпляр № 6 на товародателя.
	§ 9. В срок до 3 месеца след влизане в сила на настоящата наредба изпълнителният директор на ИАОС изпраща информация до директора на РИОСВ за актуализиране на данните от публичните регистри по чл. 24, ал. 2.
§ 10. Годишните отчети за отчетната 2012 г. се предоставят в ИАОС съгласно сроковете и образците на отменената Наредба № 9 от 28 септември 2004 г. за реда и образците, по които се предоставя информация за дейностите по  отпадъците, както и реда за водене на публичния регистър на издадените разрешения, регистрационни документи и на закритите обекти и дейности (ДВ, бр. 95 от 2004 г.).
§ 11. В срок до 6 месеца от влизане в сила на настоящата наредба могат да се водят заверените отчетни книги във формати съгласно отменената Наредба № 9 от 28 септември 2004 г. за реда и образците, по които се предоставя информация за дейностите по  отпадъците, както и реда за водене на публичния регистър на издадените разрешения, регистрационни документи и на закритите обекти и дейности (ДВ, бр. 95 от 2004 г.)
§ 12. Лицата, пускащи на пазара продукти, след чиято употреба се образуват масово разпространени отпадъци, в т.ч. лицата, пускащи на пазара полимерни торбички, се регистрират в регистъра по чл. 24, ал. 1, т. 1 по реда на чл. 25 и чл. 26 в едномесечен срок от влизането в сила на тази наредба. 
§ 13. (1) Лицата, извършващи дейност като търговец или брокер на отпадъци, с изключение на тези от тях, притежаващи документ по чл. 35 от ЗУО, се регистрират в регистъра по чл. 24, ал. 1, т. 4 в едномесечен срок от влизането в сила на тази наредба. 
(2) Алинея 1 не се прилага за лицата, притежаващи регистрация като търговец и брокер на отпадъци към момента на влизане в сила на наредбата, които се пререгистрират служебно от компетентния орган

ПРИЛОЖЕНИЯ 

Приложение № 1
Приложение № 44